text: Føroysku U19-mennirnir vunnu fyrra av venjingardystunum móti Íslandi hetta vikuskiftið. Dysturin, sum var leiktur á Eiði, endaði 36-33 til Føroyar, eftir at okkara vóru á odda í hálvleikinum, 18-17.
text: #000000
text: Hetta er triðju ferð at Føroyar og Ísland møtast í hesum árganginum. Føroyar hava vunnnið tvær ferðir, og er tað einaferð enda við javnleiki. Seinast liðini møttust var til EM-endaspælið í Montenegro í fjør í dystinum um 9. pláss. Tá vann Føroyar við tveimum málum.Føroyska liðið byrjaði dystin illa í dag og vóru fyrstu trý álopini tveitt burtur. Sasha Lacok hevði tó fleiri bjargingar í føroyska málinum, og helt hann okkara inni í dystinum fyrstu løtuna. Føroyska liðið kom tú skjótt fyri seg og longu eftir 10 minuttir vóru okkara frammanfyri aftur. Óli Mittún var stýrandi í bakketuni saman við Ísak Vedelbøl á strikuni, saman fingu teir fleiri góð mál. Føroyska liðið vann seg fram um, og vóru okkara frammanfyri við millum einum og trimum málum fram til hálvleiks.Okkara byrjaðu seinna hálvleik við at brenna heldur illa og vunnu íslendingar seg nú uppá javnt. Liðini fylgdust eina løtu, áðrenn okkara vunnu seg fram um aftur og fóru spakuliga at økja. Leivur Joensen kom inn í føroyska málið og hevði hann fleiri góðar bjargingar í seinna hálvleiki. Íslendska liðið vandaði sær nógv um Óla Mittún og hetta gav betri pláss til Rók Ziskason, sum stóð seg væl. Føroyski sigurin kom ongantíð í vanda og vunnu okkara 36-33.Liðini møtast aftur í morgin í Vestmanna kl. 16.00. Dysturin kann stroymast á live.hsf.fo.Føroyska liðið skal í august mánaði spæla HM-endaspæl í Kroatia, har Føroyar eru í bólki saman við Burundi, Iran og Svøríki.5 min. 1-410 min. 6-515 min. 9-720 min. 14-1125 min. 16-1330 min. 18-1735 min. 19-1940 min. 23-2245 min. 26-2450 min. 31-2755 min. 34-3060. min. 36-33Málskjúttar hjá Føroyum:Óli Mittún 11Ísak Vedelsbøl 7Rókur Ziskason 7Jákup Egholm 4Óla Jákup Gaard Olsen 3Niklas Gaard 3Rói Seyer Hjaltason 1
text: #000001
text: Hondbóltssambandið og Kemilux hava í dag skrivað undir samstarvsavtalu, har Kemilux verður ein av stórstuðlunum hjá HSF í 2024 og 2025.
text: #000003
text: Bæði H71-kvinnur og Neistakvinnur vunnu annan European Cup dyst í vikuskiftinum. Hjá H71 var hetta tó ikki nokk, tá tær taptu stórt í fyrra dystinum, meðan Neistin vann eftir brotskast kapping.
text: #000006